CELEX: 32005R1436
Language: lv
Date: 2005-08-31 00:00:00
Title: Padomes Regula (EK) Nr. 1436/2005 (2005. gada 31. augusts), ar ko uz laiku samazina kopējā muitas tarifa autonomos nodokļus dažiem tropu zvejniecības produktiem   (Dokuments attiecas uz EEZ)

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 228/1
            
         
      PADOMES REGULA (EK) Nr. 1436/2005
   (2005. gada 31. augusts),
   ar ko uz laiku samazina kopējā muitas tarifa autonomos nodokļus dažiem tropu zvejniecības produktiem
   (Dokuments attiecas uz EEZ)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Kopējais muitas tarifs ir noteikts Regulā (EEK) Nr. 2658/87 (1).
            
         
               (2)
            
            
               Kopiena ir galvenais dažu tropu zvejniecības produktu patērētājs. Kopienai jāieved liels daudzums minēto produktu, lai apmierinātu tās vajadzības. Lai izvairītos no tirdzniecības pārtraukšanas, Kopienas interesēs ir uz laiku samazināt kopējā muitas tarifa nodokļus attiecībā uz minēto produktu importu.
            
         
               (3)
            
            
               Ņemot vērā šīs regulas saimniecisko nozīmi, jānorāda uz steidzamību, kā paredzēts I.3. punktā Protokolā par valstu parlamentu lomu Eiropas Savienībā, kas pievienots Līgumam par Eiropas Savienību un Eiropas Kopienas dibināšanas līgumiem.
            
         
               (4)
            
            
               Šo regulu jāpiemēro no 2005. gada 1. augusta, tai būtu jāstājas spēkā nekavējoties,
            
         IR PIEŅĒMUSI ŠO REGULU.
   1. pants
   Regulā (EEK) Nr. 2658/87 ietvertos kopējā muitas tarifa autonomos nodokļus attiecībā uz produktiem, kas minēti šīs regulas pielikumā, samazina līdz tajā noteiktajai nodokļa likmei.
   2. pants
   Šī regula stājas spēkā nākošajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 1. augusta līdz 2005. gada 31. decembrim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 31. augustā
      
         
            Padomes vārdā —
         
         
            priekšsēdētājs
         
         J. STRAW
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 493/2005 (OV L 82, 31.3.2005., 1. lpp.).
   
      PIELIKUMS
      Produkti, kuriem no 2005. gada 1. augusta līdz 31. decembrim tiek samazināti kopējā muitas tarifa autonomie nodokļi.
      
                  KN kods
               
               
                  Apraksts
               
               
                  Nodokļa likme
               
            
                  3. nodaļa
               
               
                  
                     Zivis un vēžveidīgie, mīkstmieši un citi ūdens bezmugurkaulnieki
                  
               
               
                   
               
            
                   
               
               
                  Dzīvi, svaigi, dzesināti, saldēti, žāvēti, sālīti vai sālījumā vēžveidīgie, čaulā vai bez tās; vēžveidīgie čaulā, termiski apstrādāti, tvaicējot vai vārot ūdenī, arī dzesināti, saldēti, žāvēti, sālīti vai sālījumā, vēžveidīgo milti un granulas, kas derīgas lietošanai pārtikā
               
               
                   
               
            
                   
               
               
                  Garneles un ziemeļgarneles
               
               
                   
               
            
                  0306 13 50
               
               
                  Tīģergarneles (Penaeus)
               
               
                  4,2
               
            
                  0306 13 80
               
               
                  Citi
               
               
                  4,2
               
            
                   
               
               
                   
               
               
                   
               
            
                  16. nodaļa
               
               
                  
                     Gaļas, zivju vai vēžveidīgo, mīkstmiešu vai citu ūdens bezmugurkaulnieku izstrādājumi
                  
               
               
                   
               
            
                   
               
               
                  Gatavi izstrādājumi vai konservi no vēžveidīgajiem, mīkstmiešiem un citiem ūdens bezmugurkaulniekiem
               
               
                   
               
            
                   
               
               
                  Garneļu un ziemeļgarneļu
               
               
                   
               
            
                  1605 20 10
               
               
                  Hermētiskā tarā
               
               
                  7,0
               
            
                   
               
               
                  Citi
               
               
                   
               
            
                  1605 20 91
               
               
                  Tiešajā iepakojumā, ar tīro svaru līdz 2 kg
               
               
                  7,0